ফয়জুল বারী
ফয়জুল বারী আলা সহীহ আল বুখারী (আরবি: فيض الباري على صحيح البخاري) আরবি ভাষায় রচিত আনোয়ার শাহ কাশ্মীরির সহীহ বুখারীর একটি বিখ্যাত ব্যাখ্যাগ্রন্থ। এটি মূলত তার দেওয়া সহীহ বুখারীর পাঠ থেকে তার ছাত্র বদরে আলম মিরাটি সংকলন করেন। এটি ৪ খণ্ডে মিশরের মাতবাহ আল হিজাজী থেকে ১৯৩৮ সালে প্রথম প্রকাশিত হয়। এই প্রকাশনায় অর্থায়ন করে দক্ষিণ আফ্রিকার জমিয়তুল উলামা ট্রান্সভেল। এর প্রথম খণ্ডে মুহাম্মদ ইউসুফ বিন্নুরীর লিখিত আনোয়ার শাহ কাশ্মীরির পরিচয় এবং তার হাদিস বর্ণনার সনদ সংযোজিত হয়েছে।